ÉRDI SZC KÓS KÁROLY TECHNIKUM
TUDNIVALÓK A 2025-2026. TANÉV JAVÍTÓ- ÉS OSZTÁLYOZÓ VIZSGÁIRÓL


1. A vizsgák időpontja: 
írásbeli vizsgarész: 2026. augusztus 26-28. 8:00 óra
szóbeli vizsgarész: 2026. augusztus 28. 8:00 óra

Érkezés a vizsga kezdete előtt 30 perccel korábban. A szükséges segédeszközökről (számológép, vonalzó, körző, szögmérő, egyéb segédeszközök) a vizsgázó gondoskodik.
Szükséges dokumentumok: 
· személyazonosság igazolására alkalmas fényképes dokumentum
· középiskolai bizonyítvány 

Az írásbeli vizsgarész tantárgyanként minimum 60 perces feladatlapokból áll. Egy nap legfeljebb 3 írásbeli vizsgatárgy teljesíthető. A szóbeli vizsgák 3 fős vizsgabizottság előtt zajlanak az érintett tantárgyhoz kapcsolódó témakörök alapján. A vizsgák teljesítésének feltétele (amennyiben az oktató kérte) az előzetesen kiadott feladatok elkészítése és bemutatása is. 

A javítóvizsgákat megelőző kötelező konzultáció helyszíne és időpontja: 
Érdi SZC Kós Károly Technikum, 2026. augusztus 25. (kedd) 11:00 óra 

A vizsgákra vonatkozó mentességek kérelmének (írásbeli és/vagy szóbeli vizsgarész esetén adható többletidő, mentesség, eszközhasználat) leadási határideje 2026. augusztus 17. 16 óra. (A kérelmet a mentességek pontos megnevezésével, a szakértői vélemény csatolásával az iskola igazgatójának címezve az iskola@koserd.hu címre kérjük elküldeni.)
